Aberdeen F.C.
Aberdeen futbol klubi — Shotlandiyaning Aberdeenshahrida joylashgan professional Shotlandiya futbol klubi. Ular Shotlandiya Premier ligasida qatnashadilar. Jamoa 1905-yilda shoxsupaga koʻtarilganidan beri biron marotaba Shotlandiya futbol ligasi tizimining yuqori divizionidan tushib ketmagan. Aberdeen 4 marta Shotlandiya ligasida gʻalaba qozongan, 7 marta Shotlandiya kubogi va 6 marta Shotlandiya ligasi kubogini qoʻlga kiritgan. Shuningdek, ular 1983-yilda Yevropa kubogiga egalik qilishgan. Aberdeen Yevropa superkubogini va Yevropa kubogini ikki marta qo‘lga kiritgan yagona Shotlandiya jamoasidir. Jamoa 1903-yilda Aberdeenning uchta klubi birlashishi natijasida tashkil etilgan boʻlib, ular urushdan keyingi oʻn yillikda, menejer Dave Hallidey qoʻl ostida Shotlandiya sovrinini qoʻlga kiritgunlariga qadar faxriy unvonlar uchun kurash olib borishgan. Bu muvaffaqiyat darajasi 1980-yillarda Sir Alex Ferguson boshqaruvida ikkita Yevropa kubogi bilan bir qatorda uchta liga chempionligi, toʻrtta Shotlandiya kubogi va Shotlandiya ligasi kubogini qoʻlga kiritgan vaqtida oʻzining yuqori choʻqqisiga yetgan. Aberdeen F.C. 1984—1985-yillarda Old Firm klubidan keyingi chempionat gʻolibligini qoʻlga kiritgan soʻnggi klub, shuningdek, Yevropa kubogini qoʻlga kiritgan oxirgi Shotlandiya jamoasi edi. Jamoa ushbu oltin davrdan buyon boshqa muvaffaqiyatga erishmagan. 19 yillik harakatlardan soʻng 2013—2014-yilgi Shotlandiya Ligasi kubogida gʻalaba qozonilgan. 2010-yillarda ligada Celtik jamoasidan keyin bir necha marta ikkinchi oʻrinni egallagan. Aberdeen F.C. tashkil etilganidan beri Pittodrie stadionida oʻynab kelmoqda. Stadion hududi 20,866 sigʻimga ega va Buyuk Britaniyadagi birinchi toʻliq oʻrindiqli va toʻliq qoplamaga ega stadion edi. Klubning ranglari 1939-yildan beri asosan qizil va oq ranglar boʻlib, bundan oldin ular qora va oltin vertikal chiziqli kiyimda oʻynashgan. Aberdeen shahri va uning atrofidagi hududlarda asosiy oʻyinlar boʻlib oʻtgan, sababi yaqin atrofda jamoa uchun raqiblar topilmagan. Mahalliy raqibga ega boʻlmagan Aberdeen klubi Dundee United (1980-yillarda New firm nomi bilan tanilgan) va Rangers kabi uzoqroq hududdagi raqiblar bilan raqobat qilgan.